கேள்வி: பிரதிமா மனோகர் பற்றி நீங்கள் என்ன அறிந்துள்ளீர்கள்?
பதில்: பிரதிமா மனோகர் (''Prathima Manohar'') என்பவர் ஒரு சமூக தொழில்முனைவோரும் நகரங்கள் பற்றிய மதியுரையகம் ''தி அர்பன் விசனின்'' நிறுவனரும் ஆவார். இவர் தி டைம்ஸ் ஆஃப் இந்தியா பத்திரிகையில் கட்டிடக்கலை, நகர்ப்புற மேம்பாடு, வடிவமைப்பு குறித்த கட்டுரையாளராக இருந்தார். இவர் முன்னர் இந்தியப் பொருளாதாரம், வளர்ச்சி, கலாச்சாரப் பிரச்சினைகள் குறித்து பிரான்ஸ்24, டிஎஃப்1 ஆகியவற்றுடன் பங்களிப்பு நிருபராக இருந்தார். ஒரு சமூக தொழில்முனைவோராகத் தனது பணி தவிர, மனோகர் ஒரு கட்டிடக் கலைஞரும், விமர்சகரும், எழுத்தாளரும் தொலைக்காட்சி பத்திரிகையாளரும் ஆவார். இவர் ஒரு நகர்ப்புற நிபுணர் ஆவார். ஒரு நகர்ப்புற ஆர்வலராக, இவர் முன்னோடித் திட்டங்களில் பணியாற்றியுள்ளார். மனோகர், மலிவு விலை வீடுகள், பங்கேற்பு திட்டமிடல், பசுமை நகரங்கள் போன்ற பிரச்சினைகள் குறித்து ஆராய்ச்சி செய்துள்ளார். இந்தியாவின் முன்னணிக் கட்டிடக் கலைஞர்களில் ஒருவரான ''ஹபீஸ் கான்ட்ராக்டரின்'' படைப்புகள் குறித்த ஒரு பொருள் கட்டுரை ஆசிரியர் இவர். இவர் ''இன்டர்நேஷனல் ஹெரால்ட் ட்ரிப்யூன்'', ''வால் ஸ்ட்ரீட் ஆய்விதழ்'' ஆகியவற்றில் கட்டுரைகளையும் எழுதியுள்ளார். பிரதிமா கட்டடக்கலை இளநிலைப் பட்டம் பெற்றுள்ளார். மக்களாட்சி, மேம்பாடு தொடர்பான பிரச்சினைகளில் பணிபுரியும் வளர்ந்து வரும் பன்னாட்டு நட்சத்திரங்களுக்கு வழங்கப்படும் இசுட்டான்போர்டு பல்கலைக்கழகம் மதிப்புமிக்க டிராப்பர் ஹில்ஸ் நிதியுதவி இவருக்கு வழங்கப்பட்டது. இவர் ஆர்வர்டு கென்னடி பள்ளியின் ஜனநாயக ஆளுகை, புதுமைக்கான ஆசு மையத்திலும் ஒரு சக மாணவராக இருந்தார்.